да бъдат хранени с майчино мляко (естествено кърмене). Позволено е то да се допълва с естествена паша и диви растения.
 Овцете майки се хранят на естествените пасища, пасищни ливади и тревни площи, които са типични за определения географски район, посочен в точка 4. Позволено е храната им да се допълва със сухи фуражи и концентрати, но не и със синтезирани вещества и генетично модифицирани организми.
 3.5. Специфични етапи на производството, които трябва да бъдат извършени в определения географски район
 Раждането, отглеждането и клането трябва да се извършват на територията на област Lazio.
 3.6. Специфични правила за рязане, настъргване, опаковане и др.
 —
 3.7. Специфични правила за етикетиране
 Месото на „Abbacchio Romano“ трябва да се предлага на пазара с маркировка, представляваща специфично лого, която гарантира произхода и автентичността на продукта.
 Маркировката се поставя в кланицата. Месото се предлага на пазара в опаковки според разфасовките, описани в точка 3.2.
 Върху опаковките задължително се поставя етикет, на който освен графичния символ на Общността, съответната информация и необходимите съгласно изискванията на закона данни, са изписани с ясен и четлив шрифт следните допълнителни сведения:
 —
 означението „Abbacchio Romano“ трябва да бъде посочено ясно и трайно със значително по-голям шрифт, който изпъква на фона на всички други надписи, и да бъде придружено от формулировката „Indicazione geografica protetta“ и/или „I.G.P.“ („защитено географско указание“ и/или „ЗГУ“),
 —
 логото трябва да бъде отпечатано върху повърхността на кланичния труп по външната страна на разфасовките,
 —
 логото представлява очертан квадрат, съставен от три цветни линии — зелена, бяла и червена, който в горната си част е прекъснат от една вълнообразна червена линия, свързана с червена елипса, намираща се в очертания квадрат и съдържаща стилизирана агнешка глава. Долната част на очертанието е прекъсната от надпис с червени главни букви „I.G.P.“ (ЗГУ). В долната част на очертания квадрат е изписано наименованието на продукта „ABBACCHIO“ с жълти главни букви и „ROMANO“ с червени главни букви.
 Означението „Abbacchio Romano“ трябва да е изписано на италиански език.
 4. Кратко определение на географския район
 Цялата територия на област Lazio.
 5. Връзка с географския район
 5.1. Специфична характеристика на географския район
 Почвата и климатът на област Lazio позволяват отглеждането на овцете да се извършва при възможно най-благоприятни условия за животните. Районът се характеризира с разнообразна природа, варовикови и вулканични хълмове, възвишения, алувиални равнини, средна годишна температура между 13 и 16 °C и годишно количество на валежите, което по крайбрежието е минимум 650 mm, в равнините във вътрешността — от 1 000 до 1 500 mm, а в планините Terminillo и Simbruini — между 1 800 и 2 000 mm.
 Агнетата се отглеждат на свобода или в полусвободно състояние и се хранят с майчино мляко. Овцете майки се хранят по естествените пасища, пасищни ливади и тревни площи, които са типични за определения географски район, посочен в точка 4. Агнетата и овцете майки не се подлагат на угояване, стресираща околна среда и/или захранване с хормони с цел увеличаване на производителността. През лятото е позволена традиционната планинска лятна паша.
 5.2. Специфична характеристика на продукта
 Месото на „Abbacchio Romano“ се отличава със